open-index/open-wikipedia-markdown huggingface dataset:
כריסטה וולף

**כריסטה וולף** (בגרמנית: **Christa Wolf**; 18 במרץ 1929, לנדסברג על הוורטה – 1 בדצמבר 2011, ברלין) הייתה סופרת גרמנייה, מחשובי הסופרים של גרמניה המזרחית ומפורסמת בעולם כולו. ספריה תורגמו לשפות רבות ובכללן לעברית.

## ספריה שתורגמו לעברית
* **קסנדרה**, מגרמנית: אילנה המרמן, תל אביב: עם עובד [פרוזה אחרת], 1987
* **מדיאה: קולות**, מגרמנית: רחל בר חיים, ירושלים: הוצאת שוקן, 1998
* **אוגוסט: סיפור**, מגרמנית: אברם קנטור, בני ברק: הוצאת הקיבוץ המאוחד, ספרית פועלים
* **עיר המלאכים <small>או</small> המעיל של ד"ר פרויד**, מגרמנית: רוני לוביאניקר, עורך תרגום: אברם קנטור. ספרית פועלים, 2013
* שניים מסיפוריה הקצרים פורסמו באסופת הסיפורים הקצרים **סיפורים גרמניים**, מגרמנית: אילנה המרמן, ספרי סימן קריאה, הוצאת הקיבוץ המאוחד, 1988

## קישורים חיצוניים

* 
* 
* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סופרים מזרח גרמנים
קטגוריה:סופרות גרמניות
קטגוריה:סופרים גרמנים
קטגוריה:זוכי פרס האחים שול
קטגוריה:זוכי פרס היינריך מאן
קטגוריה:זוכי פרס נלי זק"ש
קטגוריה:גרמניות שנולדו ב-1929
קטגוריה:גרמנים שנולדו ב-1929
קטגוריה:נפטרות ב-2011
קטגוריה:גרמנים שנפטרו ב-2011
לאקונה

במשפטים, **לאקונה** (בעברית: **חֶסֶר**) היא חסר בדין, העדרה של הוראה בחקיקה או בתקדים המתייחסת למקרה.

## בישראל
בחוק יסודות המשפט, תש"ם–1980 נקבעה הוראה המורה לבית המשפט מה ייעשה בעת מציאת לאקונה, לפיה: "ראה בית המשפט שאלה משפטית הטעונה הכרעה, ולא מצא לה תשובה בדבר חקיקה, בהלכה פסוקה או בדרך של היקש, יכריע בה לאור עקרונות החירות, הצדק, היושר והשלום של מורשת ישראל". בתיקון משנת 2018 הורחבה זיקה זו ל"עקרונות החירות, הצדק, היושר והשלום של המשפט העברי ומורשת ישראל".

במקום שמתגלה "לאקונה" בחוזה, רשאי בית המשפט להשלים את החסר, ובלבד שהוא יוכל לסמוך עצמו על הוראת דין (חקוקה או הלכתית), שמכוחה ניתן לבצע השלמה זו. הוראת דין כללית שכזו מצויה, למשל, בסעיף 26 לחוק החוזים (חלק כללי), התשל"ג–1973, שעניינה הנוהג שבין הצדדים או הנוהג המקובל בחוזים מאותו סוג.

יש להבדיל בין לאקונה לבין הסדר שלילי – אף על פי שבשני המקרים המצב הבסיסי הוא שתיקת הדין בסוגיה, לאקונה הוא מצב בו הסדר חוקי השמיט תשובה לסוגיה אותה ניתן להשלים באנלוגיה כאמור, הסדר שלילי הוא מצב בו המחוקק מלכתחילה החליט כי הסדר חוקי לא יחול על סוגיה – ולא ניתן להשלימו על דרך ההיקש.

## הערות שוליים

קטגוריה:לטינית: מונחים משפטיים
יום מלחמת הכוכבים

200px|ממוזער|שמאל|הסלוגן הרשמי של היום
**יום מלחמת הכוכבים** (באנגלית: **Star Wars Day**) הוא יום חג לא רשמי, הנחוג לכבוד זיכיון מלחמת הכוכבים, בבימויו של ג'ורג' לוקאס. מדי שנה, מעריצים רבים של הזיכיון מציינים את היום במפגשים ובפעילויות שונות ברוח "מלחמת הכוכבים", כאשר התופעה זכתה במרוצת השנים להכרה תקשורתית.

היום מצוין מדי שנה בתאריך ה-4 במאי, כאשר הסיבה לאימוץ תאריך זה דווקא (שאינו משיק לאף אחד מתאריכי ההשקה של הסרטים), הוא הדמיון הלשוני בין המונח "ארבעה במאי" באנגלית (**May the Fourth**), ובין שְלוש המילים הראשונות באימרה המפורסמת ביקום מלחמת הכוכבים, "יהי הכוח עימכם" (באנגלית: **May the Force** be with you).

## היסטוריה
ההתייחסות הראשונה ליום מלחמת הכוכבים נעשתה כשנתיים לאחר יציאת הסרט הראשון בסדרה, ב-4 במאי 1979, ביום שבו נכנסה מרגרט תאצ'ר לתפקידה כראש ממשלת בריטניה. כתבה באתר האינטרנט של תאגיד השידור הדני טענה שהמפלגה הפוליטית שלה, המפלגה השמרנית, פרסמה ברכה לכבודה בעיתון London Evening News, שבה נכתב: "שהרביעי במאי יהיה איתך, מגי. ברכות" (באנגלית: May the Fourth Be with You, Maggie. Congratulations).

שימוש נוסף באמרה נעשה במסגרת דיון בפרלמנט הבריטי, ב-4 במאי 1994.

האסטרופיזיקאית והסופרת ז'אן קאבלוס השתמשה באמרה בעמוד 94 של ספרה מ-1999: "מדע מלחמת הכוכבים".

בשנת 2008, לאחר השקת הרשת החברתית "פייסבוק", הופיעו קבוצות הפייסבוק הראשונות שחגגו את יום לוק סקייווקר, עם אותו ביטוי. בעוד שהקבוצה הראשונית מעולם לא זכתה להכרה רחבה, התופעה התפשטה לקמפוסים שונים במכללות במהלך השנים שלאחר מכן, וכך יום מלחמת הכוכבים נולד.

בשנת 2011, חגיגה מאורגנת הראשונה של יום מלחמת הכוכבים התקיימה בטורונטו, שבקנדה. החגיגות כללו שעשועון טריוויה אודות סרטי הטרילוגיה המקורית; תחרות תחפושות עם שופטים ידועי-שם; והקרנת שורה סרטוני מחווה, פרודיות, ורימקסים לסרטים על מסך הקולנוע. החגיגה חודשה שנה מאוחר יותר, ביום שישי, ה-4 במאי 2012.

מעריצים שונים (ביניהם גם פקידי ממשלה) ציינו במהלך השנים את היום במגוון דרכים ברשתות החברתיות ובמדיה התקשורתית.

במהלך סוף שנת 2012, חברת וולט דיסני רכשה את חברת לוקאס פילם, לרבות הזכויות המלאות למלחמת הכוכבים. מאז שנת 2013, החברה מציינת את החג מדי שנה במסגרת מספר אירועי מלחמת הכוכבים בדיסנילנד ובדיסניוורלד.

ביום מלחמת הכוכבים בשנת 2015, דווח כי האסטרונאוטים בתחנת החלל הבינלאומית צפו בסרטי מלחמת הכוכבים, כמחווה ליום.

## ראו גם
* May the Force be with you

## קישורים חיצוניים

* 
* 
* 
* 

## הערות שוליים

קטגוריה:מלחמת הכוכבים
קטגוריה:חגים ומועדים
קטגוריה:אירועים בחודש מאי
יאיר הוכנר

**יאיר הוכנר** (נולד ב-28 בפברואר 1975) הוא במאי קולנוע, תסריטאי, מפיק ומבקר ישראלי. מאז שנת 2003, הוכנר הוא מבקר קולנוע בפורטל הסרטים הישראלי "סרט" והעורך של מדור ביקורות הקולנוע שבו. מאז שנת 2006, הוכנר הוא המייסד והמנהל של הפסטיבל הבינלאומי לקולנוע גאה, הפסטיבל הבין-לאומי לקולנוע גאה בתל אביב.

## ביוגרפיה
בשנת 2005 יצא "ילדים טובים" - סרט הביכורים של הוכנר, אותו כתב, הפיק וביים. הסרט, בו מככבים דניאל אפרת, יובל רז ונילי צרויה, מתאר את שגרת חייהם של מני וטל, נערי ליווי בתל אביב שמתאהבים האחד בשני. הסרט השתתף בכ-40 פסטיבלים ברחבי העולם, בהם זכה בפרסים שונים, לרבות בפרס "תגלית השנה" בפסטיבלי הקולנוע הגאים בניו יורק ולוס אנג'לס, ובפרס "הסרט הטוב ביותר" במונטריאול.

בשנת 2008 יצא סרטו העלילתי השני באורך מלא כבמאי וכתסריטאי. הסרט התקבל לפסטיבל ונציה ונבחר לבחירה הרשמית בתחרות האריה הקווירי.

עוד בשנת 2008, יצא הסרט "פאקינג דיפרנט תל אביב", המורכב ממספר סרטים קצרים. ביניהם, "ספסל ימין ושמאל" בבימויו של הוכנר ובכיכובן של אביטל ברק, ליאת אקטע וגילה גולדשטיין. הסרט נבחר להיות סרט הפתיחה של הפסטיבל הבינלאומי לקולנוע גאה 2008, והבחירה הרשמית הפסטיבל הבינלאומי של ברלין - מסגרת הפנורמה 2009.

בשנת 2017, הודיע הוכנר על פרישתו מתפקידו כמנהל הפסטיבל הבינלאומי לקולנוע גאה.

מה-9 במאי 2023 הוא חבר רשמי באקדמיה האירופית לקולנוע.

## פילמוגרפיה
### במאי
* Gay in a Day (2012)
* פאקינג דיפרנט תל אביב (2008)
** ספסל ימין ושמאל (2008)
* אנטארקטיקה (2008)
* ילדים טובים (2005)

### מפיק
* גוטמן כפול 5 (2014)
** הורה (2014)
* ילדים טובים (2005)

### תסריטאי
* אנטארקטיקה (2008)
* ילדים טובים (2005)

## ראו גם
* איתן פוקס
* עמוס גוטמן

## קישורים חיצוניים
* 

* "יאיר הוכנר בספיישל הפסטיבל לקולנוע גאה" - פרק בפודקאסט "טראשטוק", בהגשת גילי פורת ושני קיניסו

## הערות שוליים

קטגוריה:במאי קולנוע להט"בים ישראלים
קטגוריה:מבקרי קולנוע ישראלים
קטגוריה:מפיקי קולנוע ישראלים
קטגוריה:תסריטאי קולנוע ישראלים
קטגוריה:ישראלים שנולדו ב-1975
אלניהספור

**אלניהספור** (בטורקית: **Alanyaspor**) הוא מועדון כדורגל טורקי מקצועי מהעיר אלניה, טורקיה, המשחק בליגת העל הטורקית.

המועדון הוקם בשנת 1948, צבעיו הם כתום וירוק ואת משחקי הבית שלו הוא משחק באצטדיון אצטדיון בשאקשהיר אוקולורי.

## היסטוריה
בשנים 1989–1997 היה המועדון בליגה הטורקית הראשונה. ב-1997 ירד לליגה השנייה, וב-2001 התדרדר לליגה השלישית שם היה המועדון עד 2004 אז חזר לליגה השנייה. ב-2016 עלה המועדון לליגת העל הטורקית.

אלניהספור הצליחה מאוד בעונת 2019/2020 כשסיימה את העונה במקום ה-5 עם 57 נקודות בתום 34 משחקים וקיבלה את הכרטיס לאירופה לראשונה בתולדותיה. היא הודחה כבר בסיבוב הראשון על ידי רוזנבורג כשהפסידה 0–1. עוד באותה העונה העפילה לגמר הגביע הטורקי שם הפסידה לטרבזונספור. הייתה זו העונה המוצלחת ביותר בתולדות המועדון.

בעונה שלאחר מכן, עונת 2020/2021 סיימה הקבוצה את העונה במקום השביעי עם 60 נקודות ב-40 משחקים.

## סגל נוכחי
נכון ל-29 בספטמבר 2025

 

 (קפטן)

 (בהשאלה מאאוגסבורג)

 

 

 
 

## קישורים חיצוניים

* 

קטגוריה:קבוצות כדורגל שהוקמו ב-1948
קטגוריה:קבוצות כדורגל טורקיות
יוסי יגיל

**יוסי (יוסף) יגיל** (נולד ב-15 במאי 1947) הוא פרופסור אמריטוס למימון מאוניברסיטת חיפה. תחומי התמחותו העיקריים הם שוק ההון וניהול פיננסי. הוא מכהן כנשיא המרכז האקדמי כרמל ובעבר דקאן הפקולטה לניהול באוניברסיטת חיפה. יועץ לחברות ולארגונים, ומכהן כחבר בדירקטוריונים.

## קורות חיים
יוסי יגיל נולד ב-15 במאי 1947. בגיל 17 החל את לימודיו האקדמיים באוניברסיטה העברית בירושלים. בגיל 18 התגייס לצה״ל שבו התקדם עד לדרגת סרן בחיל רגלים.

בתום שירותו הצבאי חזר יוסי ללימודיו האקדמיים באוניברסיטה העברית בירושלים, שם סיים תואר ראשון בכלכלה בשנת 1973, ותואר שני במנהל עסקים בהצטיינות בשנת 1975. בשנים אלו עבד ככלכלן בחטיבת המחקר של בנק ישראל.

למד לתואר שלישי באוניברסיטת טורונטו שבקנדה בהנחייתו של פרופ' מיירון גורדון, ובוחן הדוקטורט החיצוני היה פרופ' מרטין גרובר. הוא סיים את לימודי הדוקטורט בשנת 1980 בתחום המימון עם התמחות באקונומטריקה.

עם חזרתו לארץ הצטרף יגיל לסגל האקדמי של אוניברסיטת חיפה כמרצה למימון. הוא התמחה בניהול פיננסי, השקעות ושוק ההון.

במהלך שנותיו באוניברסיטת חיפה מילא יגיל תפקידים אקדמיים וניהולים שונים למעלה מ-30 שנה. בין תפקידיו האקדמיים והניהוליים ניתן למנות: ראש בית הספר לניהול אותו הפך לפקולטה לניהול ושימש כדיקן הפקולטה הראשון, ראש תחום מימון וחשבונאות, ראש תוכנית מוסמך בינלאומית במנהל עסקים באנגלית, יו"ר ועדת הדוקטורט, יו"ר הוועדה לבדיקת איכות עצמית, חבר סנט האוניברסיטה, יו"ר ועדת הסנט ללימודי חוץ, יו"ר ועדת הסנט לפרסום, חבר ועדה ברשות ללימודים מתקדמים, יו"ר ועדת ביקורת של ארגון הסגל, יועץ פיננסי של ארגון הסגל. הוא פרש מאוניברסיטת חיפה כפרופסור אמריטוס.

לאחר פרישתו מאוניברסיטת חיפה הצטרף למכללות. הוא הצטרף למרכז האקדמי כרמל. ב-2016 מונה לנשיא המרכז. כמו כן הצטרף למכללת הגליל המערבי. שם כיהן בתפקידים שונים, ביניהם משנה לנשיא (מינוי ב-2019), ראש החוג לניהול ויו״ר ועדת מינויים וקידומים.

יגיל פרסם למעלה מ-70 מאמרים מדעיים בכתבי עת מקצועיים בעולם בתחום המימון, השתתף באופן פעיל בלמעלה מ-50 ועידות בינלאומיות, חבר מערכת במספר כתבי עת מדעיים, משמש כשופט של מאמרים ותיזות דוקטורט, והכשיר והנחה מספר רב של דוקטורנטים.

יגיל לימד כפרופסור אורח למימון באוניברסיטאות רבות בעולם כולל אוניברסיטת קולומביה בארצות הברית (כ-5 שנים), אוניברסיטת ניו יורק (NYU, כ-2 שנים), אוניברסיטת העיר ניו יורק (CUNY), אוניברסיטת ראטגרס בניו ג'רזי בארצות הברית, אוניברסיטת טורונטו ואוניברסיטת יורק בקנדה, אוניברסיטת טונגי בשנגחאי, האוניברסיטה למדע וטכנולוגיה של בייג'ינג ואוניברסיטת שיאמן בסין, האוניברסיטה העברית, אוניברסיטת תל אביב והטכניון.

כמו כן יגיל היה חבר בוועדות המועצה להשכלה גבוהה, וחבר באחת מוועדות האקדמיה ללשון העברית. במקביל לפעילותו האקדמית, משמש יגיל כיועץ לחברות ולארגונים, ומכהן כחבר בדירקטוריונים, למשל בכלל ביטוח.

הוא מתגורר בחיפה, נשוי ואב לשלושה.

## פרסומים נבחרים

## קישורים חיצוניים
* יוסף (יוסי) יגיל - קורות חיים, באתר המכללה האקדמית גליל מערבי, מעודכן ל-2023 
* יוסי יגיל, באתר ResearchGate

## הערות שוליים

קטגוריה:סגל אוניברסיטת חיפה: בית הספר לניהול
קטגוריה:נשיאי מכללות בישראל
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת טורונטו
קטגוריה:עובדי בנק ישראל
קטגוריה:דירקטורים ישראלים
קטגוריה:חיפה: אישים
קטגוריה:ישראלים שנולדו ב-1947
מריה אמליה, ארכידוכסית אוסטריה (1701–1756)

**מריה אמליה, ארכידוכסית אוסטריה** (; 22 באוקטובר 1701 - 11 בדצמבר 1756), הייתה בתו של יוזף הראשון, קיסר האימפריה הרומית הקדושה ואשתו של קרל השביעי, קיסר האימפריה הרומית הקדושה.

## ביוגרפיה
מריה אמליה נולדה בארמון הופבורג, וינה ב-22 באוקטובר 1701, ליוזף הראשון, קיסר האימפריה הרומית הקדושה ולוילהלמינה אמליה מבראונשווייג-לינבורג בתם של יוהאן פרידריך, דוכס בראונשווייג-לינבורג ובנדיקטה הנרייטה מפפאלץ-זימרן. בשנת 1703 נחתם חוק הסדר הירושה, ולפיו היו אמורות מריה אמליה ואחותה מריה יוזפה לרשת את הכתר לאחר דודם קרל, אולם בשנת 1713 העביר קרל את הסנקציה הפרגמטית שקבעה כי בתו מריה תרזה תירש את הכתר אחריו.

בצעירותה הציעו למריה אמליה את ויטוריו אמדאו, נסיך פיימונטה, בנו של ויטוריו אמדאו השני, מלך סיציליה ודוכס סבויה, אולם הוא דחה את ההצעה, ומת לבסוף בשנת 1715 מאבעבועות שחורות.

בשנת 1717 פגשה מריה אמליה את קרל אלברכט, נסיך הכתר של בוואריה, בשעה שהיה בדרכו לבלגרד להשתתף במלחמה ההבסבורגית-עות'מאנית (1716–1718), ובשנת 1718 נפגשו שוב פעם השניים. לאחר שהסכימה מריה אמליה לסנקציה הפרגמטית, התחתנה מריה אמליה ב-5 באוקטובר 1722 עם קרל אלברכט, נסיך הכתר של בוואריה. השניים התגוררו בארמון נימפנבורג במינכן, ונולדו להם 7 ילדים. בשנת 1726 מת חמיה מקסימיליאן השני עמנואל, הנסיך הבוחר מבוואריה, ובעלה קרל אלברכט עלה לשלטון במקומו. בשנת 1727 נולד בנה מקסימיליאן יוזף, ולאחר מכן קיבלה מריה אמליה מעון משלה בארמון פירסטנריד, ובשנת 1734 קרא קרל אלברכט לפארק בארמון נימפנבורג, אמליינבורג על שמה. על אף בגידותיו הרבות של בעלה, היחסים ביניהם היו מאושרים, ומריה אמליה אהבה מאוד את החיים בחצר הבווארית, ואף יצאה לציד וטיולים.

לאחר מותו של דודה קרל השישי, קיסר האימפריה הרומית הקדושה בשנת 1740, סירב בעלה קרל אלברכט לקבל את הסנקציה הפרגמטית, ולאחר שאחותה מריה יוזפה, ארכידוכסית אוסטריה ויתרה לה על הטענה לכתר, כרת קרל אלברכט בשנת 1741 ברית עם צרפת וספרד ופלש לאוסטריה. בתחילה חשב קרל אלברכט לעלות על וינה, אך לבסוף פנה לעבר פראג וכבש אותה, והוכתר ב-19 בדצמבר 1741 למלך בוהמיה.

ב-20 בינואר 1942 נבחר בעלה קרל אלברכט פה אחד ל**קיסר האימפריה הרומית הקדושה**, בין השאר על ידי עזרה מאחיו קלמנס אוגוסט מבוואריה, שהיה הארכיבישוף של קלן. אולם בהמשך גברה ידם של האוסטרים, ומריה אמליה ומשפחתה נאלצו לברוח מבוואריה, שנפלה בידי האוסטרים, וקרל נשאר רק עם תואר בלבד, ללא שום כוח ממשי.

בשנת 1745 מת בעלה קרל אלברכט במינכן, ובנה מקסימיליאן יוזף עלה לשלטון בבוואריה במקומו. מריה אמליה שכנעה את בנה להגיע לידי הסדר עם בת דודתה מריה תרזה, וב-13 בספטמבר 1745 נחתם הסכם פיסן, ובו נבחר פרנץ מלורן לקיסר האימפריה הרומית הקדושה.

בשנת 1754 הקימה מריה אמליה את בית החולים המודרני הראשון במינכן, וב-11 בדצמבר 1756 מתה בארמון נימפנבורג.

## משפחתה
ב-5 באוקטובר 1722 התחתנה מריה אמליה עם קרל השביעי, קיסר האימפריה הרומית הקדושה, ממנו נולדו לה 7 ילדים:
* מקסימיליאנה מריה - (1723).
* מריה אנטוניה - (1724–1780).
* תרזה בנדיקטה - (1725–1743).
* מקסימיליאן יוזף - (1727–1777).
* יוזף לודוויג לאו (1728–1733).
* מריה אנה יוזפה - (1734–1776).
* מריה יוזפה - (1739–1767).

## אילן יוחסין

## קישורים חיצוניים

* 

קטגוריה:בית הבסבורג
קטגוריה:נשות קיסרי האימפריה הרומית הקדושה
קטגוריה:ילידות 1701
קטגוריה:נפטרות ב-1756
ניקי היידן

שמאל|ממוזער|250px|היידן ב-2016, שנה לפני מותו
[שמאל|ממוזער|250px|היידן במרוץ ב[פורטוגל, 2011, על גבי דוקאטי]]
**ניקולס "ניקי" פטריק היידן** (באנגלית: **Nicholas Patrick Hayden**; 30 ביולי 1981 – 22 במאי 2017), המכונה **קנטקי קיד** ("The Kentucky Kid" - "ילד קנטקי"), היה רוכב אופנועי מרוץ אמריקני שהיה אלוף MotoGP ב-2006.

## קריירה מוקדמת
היידן נולד בקנטקי. הוא התחיל להתחרות במרוצי כביש כבר כילד ולעיתים אף התחרה כנגד מבוגרים. בשנת 1999 הוא זכה בקטגוריית סופרספורט של אליפות AMA האמריקנית. בשנת 2001 הוא רכב בעונתו הראשונה ב-AMA סופרבייק וסיים שלישי. בעונת 2002 הוא כבר זכה באליפות תוך ניצחון בדייטונה 200 והפך לרוכב הצעיר ביותר אי פעם שזכה באליפות זו. חלק ניכר מניסיונו נצבר בתחרויות דירט-טראק, על מסלולי עפר מעגליים.

## קריירת MotoGP
ב-2003 הצטרף היידן לסדרת ה-MotoGP, בקבוצת רפסול הונדה, לצידו של האלוף ולנטינו רוסי. הוא סיים חמישי באליפות, אך בשנת 2004 הוא השיג תוצאות טובות פחות. ב-2005 הוא השיג ניצחון ראשון במרוץ, בלגונה-סקה. הוא סיים את העונה במקום השלישי.

ב-2006 היה היידן הרוכב המוביל של קבוצת רפסול הונדה. הוא הוביל את אליפות מהמרוץ השלישי והוא נראה מוכן כדי לשבור את רצף הניצחונות של רוסי. חולשה יחסית של רוסי עזרה לו לשמור על סיכויי האליפות, אך במרוץ הלפני אחרון התנגש בו חברו לקבוצה, דני פדרוסה. עקב כך הוא נותר בפיגור של שמונה נקודות אחרי רוסי. עם זאת, במרוץ האחרון של העונה ב-29 באוקטובר 2006, התרסק רוסי והיידן זכה באליפות.

עונת 2007 הייתה גרועה עבור היידן. הוא לא הצליח לנצח באף מרוץ ועלה רק שלוש פעמים למקום שלישי בפודיום. הוא סיים את העונה במקום השמיני. ב-2008 הוא הפגין שיפור קל והצליח לסיים מרוץ אחד במקום השני ואת העונה במקום השישי.

לקראת עונת 2009 עבר היידן לרכוב עבור קבוצת דוקאטי למשך כמה עונות, אך הוא לא זכה לנצח באף מרוץ מאז עונת האליפות. העונה הטובה ביותר שלו על הדוקאטי הייתה ב-2010 כשסיים שביעי. בעונת 2014 ו-2015 הוא עבר לרכוב עבור קבוצת אספאר הפרטית, על גבי אופנועי הונדה, והפגין ביצועים חלשים.

## אליפות הסופרבייק העולמית
ב-2016 חזר היידן לרכב באליפות הסופרבייק העולמית עבור קבוצת טן-קאטה הפרטית. הוא עלה לפודיום במרוץ הרביעי ובמרוץ השישי, במלזיה, הוא השיג את ניצחונו היחיד בסופרבייק העולמי.

## מותו
ב-17 במאי 2017, נפגע היידן בתאונת דרכים בעת שרכב על אופניים ליד רימיני, איטליה ונפגע ממכונית. הוא פונה במצב קריטי לבית החולים וב-22 במאי נקבע מותו.

## קישורים חיצוניים

* 

* פרופיל WorldSBK.com
* 

## הערות שוליים

קטגוריה:אמריקאים ילידי קנטקי
קטגוריה:רוכבי אופנועי מרוץ אמריקאים
קטגוריה:רוכבי קבוצת רפסול הונדה
קטגוריה:אלופי עולם ברכיבת אופנועי מרוץ
קטגוריה:הרוגי תאונות דרכים בארצות הברית
קטגוריה:קנטקי: ספורטאים
קטגוריה:אמריקאים שנולדו ב-1981
קטגוריה:אמריקאים שנפטרו ב-2017
אליפות העולם בהוקי קרח 2018

**אליפות העולם בהוקי קרח 2018** היא טורניר אליפות העולם בהוקי קרח שנערך בקופנהגן ובהרנינג שבדנמרק, בחסות פדרציית ההוקי קרח הבינלאומית והייתה האליפות ה-82 במספר. נבחרת קוריאה הדרומית הופיעה לראשונה בדרג העליון של אליפות העולם, לאחר ששיחקה בדרגים הנמוכים בעבר,
וזו הייתה הפעם הראשונה שנבחרת ממזרח אסיה שיחקה בדרג העליון בזכות עלייה מדרג 1A ככל נבחרת אחרת (נבחרת יפן שיחקה בעבר מספר פעמים בדרג העליון בזכות מקום שנשמר לנבחרת ממזרח אסיה).

הטורניר החל ב-4 במאי והסתיים במשחק הגמר ב-20 במאי 2018 וזו הפעם הראשונה שבה דנמרק אירחה את אליפות העולם של הדרג העליון.

הקמע הרשמי של הטורניר היה ברווז, בהשראת הברווזון המכוער של הסופר הדני והמשורר הנס כריסטיאן אנדרסן.

אלופת הטורניר, שוודיה, הוכרזה כאלופת העולם לשנת 2018. בדומה לאליפות הקודמת שוודיה זכתה בתואר, בתום דו-קרב חבטות עונשין. הפעם שוודיה פגשה במשחק הגמר את שווייץ. בתום הזמן החוקי והארכה בת 20 דקות עמדה התוצאה על 2:2 ושוודיה ניצחה לבסוף בדו-קרב חבטות העונשין 2:1 והתוצאה הסופית של המשחק נקבעה על 2:3.

נבחרות בלארוס וקוריאה הדרומית, שסיימו אחרונות בשלב הבתים, ירדו לדרג 1A לשנה הבאה ובמקומן תשחקנה בדרג העליון של אליפות העולם ב-2019 שתי העולות מדרג 1A - בריטניה ואיטליה. לבריטניה זו הופעה ראשונה בדרג העליון מאז 1994.

## התמודדויות לאירוח הטורניר
שתי מועמדות הגישו הצעות לארח את האליפות.
* קישור=דנמרק|טקסט=דנמרק|גבול|20px **[[דנמרק]]**
** **[[קופנהגן]]/[[הרנינג]]**
:: דנמרק היא היחידה שמדורגת בראשות טבלת הדירוגים של IIHF ומעולם עוד לא אירחה את הטורניר. הצעתה היה לארח ברויאל ארנה בקופנהגן ובהיכל ייסקה בנק בוקסן בהרנינג. שני האולמות הם בעלי קיבולת של כ-12,000 מושבים.
* קישור=לטביה|טקסט=לטביה|גבול|23px **[[לטביה]]**
** **[[ריגה]]**
:: לטביה אירחת את אליפות העולם בשנת 2006. הצעתה הייתה לארח את הטורניר בארנה ריגה ובאולם נוסף שייבנה במיוחד עבור האליפות.
ההחלטה על זהות המדינה המארחת נפלה ב-23 במאי 2014, כשהצעתה של דנמרק זכתה לתמיכה של 95 קולות ואילו ההצעה הלטבית זכתה לתמיכה של 12 קולות בלבד.

## אולמות

## שלב הבתים
### בית א'

### בית ב'

## שלבי ההכרעה

 * אחרי הארכה
** אחרי דו-קרב חבטות עונשין

## דירוג הנבחרות הסופי

## קישורים חיצוניים

* 

## הערות שוליים

קטגוריה:קופנהגן: ספורט
2018
קטגוריה:2018 בספורט
קטגוריה:תחרויות ספורט בדנמרק
קטגוריה:2018 באירופה
מריה תרזה, נסיכת פורטוגל

**מריה תרזה, נסיכת פורטוגל** (**Maria Anna de Bragança**; 24 באוגוסט 1855 – 12 בפברואר 1944) הייתה בתו של מיגל הראשון, מלך פורטוגל ואשתו של קרל לודוויג, ארכידוכס אוסטריה.

## ביוגרפיה
מריה תרזה נולדה ב-24 באוגוסט 1855 בטירת לוונשטיין, קליינהויבאך, למיגל הראשון, מלך פורטוגל ולאדליידה מלוינשטיין-ורטהיים-רוזנברג, בתם של קונסטנטין, נסיך הכתר של לוינשטיין-ורטהיים-רוזנברג ואגנס, נסיכת הוהנלוהה-לנגנבורג, ששהו בגלות לאחר שגורשו מפורטוגל במהלך המלחמות הליברליות.

מריה תרזה נחשבה לאחת הנשים היפות ביותר באירופה, וב-23 ביולי 1873 התחתנה מריה תרזה עם קרל לודוויג, ארכידוכס אוסטריה, ממנו נולדו לה שתי בנות. הנישואים היו אומללים מאוד עבר מריה תרזה, עקב ההצקות וההתעללות שחוותה מבעלה. בנוסף לבנותיה, שימשה מריה תרזה כאם חורגת עבור ילדיו הקודמים של בעלה.

לאחר התאבדותו של רודולף, נסיך הכתר של אוסטריה, פרשה הקיסרית סיסי מהחיים הפוליטיים, ומריה תרזה מילאה את מקומה בחצר, עד לאחר מות בעלה קרל לודוויג, ארכידוכס אוסטריה בשנת 1896. אף לאחר מות בעלה נשארה מריה תרזה בעלת השפעה גדולה בחצר, וכאשר יצאו שמועות שהיא עומדת להתחתן עם מנהל משק הבית שלה, הרוזן קאבריאני, אף אחד לא מחה בידה, וכעבור זמן התברר שהשמועות שגויות. מריה תרזה בילתה את ימי החורף בווינה, ואילו בימי הקיץ הייתה נופשת בטירת רייכסשטאדט בבוהמיה.

מריה תרזה סייעה להשיג פשרה לבנה החורג פרנץ פרדיננד, ארכידוכס אוסטריה, שרצה להתחתן עם סופיה חוטק, ואף דאגה שהחתונה תהיה במעונה הפרטי. מריה תרזה נשארה קרובה לפרנץ פרדיננד ולסופי, עד להירצחם בסרייבו בשנת 1914. מריה תרזה הייתה זו שסירה את הידיעה לילדיהם, ואף דאגה להם לקצבה מאוצר הקיסרות.

בשנת 1916 מת פרנץ יוזף, קיסר אוסטריה, וקרל הראשון, קיסר אוסטריה עלה לשלטון במקומו. לאחר התבוסה במלחמת העולם הראשונה התפטר קרל בנובמבר 1918 מתפקידו, ויצא עם משפחתו לגלות בפורטוגל. בתחילה ליוותה אותם מריה תרזה בגלות, אולם עד מהרה חזרה לווינה.

בשנת 1929 בעקבות ירידה במצבה הפיננסי, שלחה מריה תרזה שני סוכנים כדי למכור בארצות הברית את שרשרת יהלום נפוליאון, שאותו ירשה מבעלה. לאחר סדרה של ניסיונות כושלים, נמכרה השרשרת עבור $60,000 בעזרת אחיינה, הארכידוכס לאופולד מאוסטריה, נסיך טוסקנה, אולם הוא לקח לעצמו 90% ממחיר המכירה בתור דמי תיווך והוצאות. מריה תרזה פנתה לבתי המשפט בארצות הברית, ובסופו של דבר הביאה להחזרת המחרוזת אליה, ולמאסרו של לאופולד.

ב-12 בפברואר 1944 מתה מריה תרזה בווינה, שהייתה חלק מגרמניה הנאצית, 48 שנים לאחר מות בעלה.

## משפחתה
ב-23 ביולי 1873 התחתנה מריה תרזה עם קרל לודוויג, ארכידוכס אוסטריה, ממנו נולדו לה שתי בנות:
* מריה אנונציאטה, ארכידוכסית אוסטריה (1876–1961)
* אליזבת אמליה, ארכידוכסית אוסטריה (1878–1960)

## אילן יוחסין

## קישורים חיצוניים

* 

קטגוריה:בית ברגנסה
קטגוריה:ילידות 1855
קטגוריה:נפטרות ב-1944
Bon Appétit (שיר)

"**Bon Appétit**" (בעברית: "**בתיאבון**") הוא שיר של הזמרת האמריקאית קייטי פרי בשיתוף הרכב ההיפ הופ האמריקאי מיגוס. השיר יצא לאור ב־28 באפריל 2017 בתור הסינגל השני באלבום האולפן החמישי של פרי, Witness.

## ביקורת
השיר זכה לביקורות חיוביות רבות: נולאן פיני, ממגזין אנטרטיינמנט ויקלי, העניק לשיר דירוג B+ וכינה אותו "חגיגה מטופשת וכיפית". כמו כן, הוא אמר ששיר זה הוא "מסוג השירים שפרי הכי טובה בהם". יו מקינטייר, ממגזין פורבס, אמר שהשיר הוא "מוזיקת פופ נהדרת", וציין שיש לו פוטנציאל להצלחה. ג'מי מילטון, ממגזין NME, אמר שהשיר הוא "מתכון לגדולה".

עם זאת, השיר קיבל גם מספר ביקורות שליליות: ג'יימי דירווסטר, מהעיתון USA Today, אמר שההפקה של השיר "חסרת משמעות ולחלוטין לא מספקת". אשה ארן, ממגזין Fusion, ביקרה את המילים וההפקה של השיר. היא כתבה בביקורתה "אני לא יכולה להגיד שהשיר הזה נהדר", והוסיפה "אני תמיד מרגישה שהשירים של קייטי פרי לא מושלמים, כאילו הם נותנים 70% מעצמם".

## וידאו קליפ
הווידאו קליפ של השיר בוים על ידי דנט דה קואר, והועלה לערוץ ה־YouTube הרשמי של פרי ב־12 במאי 2017. בקליפ משתתף השף רוי צ'וי. בתחילת הקליפ, ניתן לראות את פרי עטופה בניילון. בהמשך הקליפ ניתן לראות את פרי מבושלת בסיר עם גזרים, בעודה שרה את מילות השיר. השף צ'וי מגיש את פרי בתור ארוחה. בריאן ג'וזף, ממגזין Spin, העביר ביקורת שלילית על הקליפ, וכתב שהוא "לא נעים לצפייה".

הקליפ גרף מעל ל־14 מיליון צפיות ב־24 השעות הראשונות לאחר פרסומו, ומעל ל־50 מיליון צפיות בשבוע הראשון. הקליפ צבר מעל ל-100 מיליון צפיות בתוך פחות משלושה שבועות לצאתו.

נכון ל-3 ביולי 2022, לקליפ יש 1.2 מיליארד צפיות.

## מיקומי שיא

## קישורים חיצוניים

## הערות שוליים

קטגוריה:שירי קייטי פרי
קטגוריה:שירי מיגוס
קטגוריה:שירים באנגלית
קטגוריה:שירים שנכתבו על ידי אוסקר הולטר
קטגוריה:שירים שנכתבו על ידי מקס מרטין
קטגוריה:שירים שנכתבו על ידי קייטי פרי
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:שירים על מיניות
קטגוריה:שירים על מזון ושתייה
קטגוריה:שירים עם כפל לשון
קטגוריה:שירי דאנס-פופ
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת קפיטול רקורדס
מריה ז'וזה, נסיכת פורטוגל

**מריה ז'וזה, נסיכת פורטוגל** (בפורטוגזית: **Maria José de Bragança**; 19 במרץ 1857 – 11 במרץ 1943) הייתה בתו של מיגל הראשון, מלך פורטוגל ואמה של אליזבת מבוואריה, מלכת הבלגים.

## ביוגרפיה
מריה ז'וזה נולדה ב-19 במרץ 1857 בטירת ברונבאך, ורטהיים אם מיין, למיגל הראשון, מלך פורטוגל ולאדליידה מלוינשטיין-ורטהיים-רוזנברג, בתם של קונסטנטין, נסיך הכתר של לוינשטיין-ורטהיים-רוזנברג ואגנס, נסיכת הוהנלוהה-לנגנבורג, ששהו בגלות לאחר שגורשו מפורטוגל במהלך המלחמות הליברליות.

ב-29 באפריל 1874 התחתנה מריה ז'וזה עם קרל תאודור, דוכס בבוואריה, אחיה של סיסי, קיסרית אוסטריה. בני הזוג התגוררו במינכן, ופתחו את **מרפאת העיניים הדוכס קרל תאודור** שקיימת עד היום.

ב-11 במרץ 1943 מתה מריה ז'וזה, במינכן ונקברה במנזר טגרנזי.

## משפחתה
ב-29 באפריל 1874 התחתנה מריה ז'וזה עם קרל תאודור, דוכס בבוואריה, ממנו נולדו לה 5 ילדים:
* סופיה אדלהייד, דוכסית בבוואריה (1875–1957), התחתנה עם הנס וייט, רוזן טרינג-יטנבאך
* אליזבת מבוואריה, מלכת הבלגים (1876–1965), התחתנה עם אלברט הראשון, מלך הבלגים
* מריה גבריאלה, דוכסית בבוואריה (1878–1912), התחתנה עם רופרכט, נסיך הכתר של בוואריה
* לודוויג וילהלם, דוכס בבוואריה (1884–1968)
* פרנץ יוזף, דוכס בבוואריה (1888–1912)


Karl Theodor with his second wife.jpg|מריה ז'וזה עם בעלה קרל תאודור בסוף שנות ה-70 של המאה ה-19
Marie José, Duchess in Bavaria with her daughters.jpg|מריה ז'וזה עם בנותיה ב-1880
Duchess Maria Josepha with her children.jpg|מריה ז'וזה עם חמשת ילדיה בסוף שנות ה-90 של המאה ה-19


## אילן יוחסין

## קישורים חיצוניים

* 

קטגוריה:בית ברגנסה
קטגוריה:ילידות 1857
קטגוריה:נפטרות ב-1943
Bon Appétit

**Bon Appétit** (בצרפתית; קרי: בּוֹן אַפֶּטִ֫י) היא ברכה לאדם שאוכל, בדומה ל"בתיאבון" בעברית ול-"Enjoy your meal" באנגלית.

## הערות שוליים
קרל תאודור, דוכס בבוואריה

**קרל תאודור, דוכס בבוואריה** (בגרמנית: **Herzog Carl Theodor in Bayern**; 9 באוגוסט 1839 - 30 בנובמבר 1909), היה דוכס מבית ויטלסבאך, ואביה של אליזבת מבוואריה, מלכת הבלגים.

## ביוגרפיה
קרל תאודור נולד ב-9 באוגוסט 1839 בטירת פוסנהופן למקסימיליאן יוזף, דוכס בבוואריה ולודוביקה, נסיכת בוואריה, בתם של מקסימיליאן הראשון יוזף, מלך בוואריה וקרולינה מבאדן.

בשנת 1853 הצטרף קרל תאודור לצבא הבווארי, ואף לחם בשורותיו במהלך מלחמת אוסטריה–פרוסיה. לאחר מכן למד קרל תאודור באוניברסיטת מינכן, שם למד פילוסופיה, משפטים, כלכלה ורפואה. בין המורים היו הכימאי יוסטוס פון ליביג, הפתולוג לודוויג פון בוהל, והפיזיקאי פיליפ פון יולי. בשנת 1870 פרצה מלחמת צרפת–פרוסיה, וקרל תאודור השתתף בה כאוברסט ברגימנט הפרשים הקלים הבווארי ה-3. לאחר המלחמה השלים קרל תאודור את לימודיו, וקיבל תואר דוקטור ברפואה. לאחר מכן התמחה קרל תאודור אצל פרופסור ארלט בווינה ופרופסור הורנר בציריך.

ב-11 בפברואר 1865 התחתן קרל תאודור עם סופיה, נסיכת סקסוניה, בתם של יוהאן, מלך סקסוניה ואמליה אוגוסטה, נסיכת בוואריה, אולם היא מתה בשנת 1867. ב-29 באפריל 1874 התחתן קרל תאודור עם מריה ז'וזה, נסיכת פורטוגל, בתם של מיגל הראשון, מלך פורטוגל ואדליידה מלוונשטיין-ורטהיים-רוזנברג, ממנה נולדו לו 5 ילדים.

בשנת 1877 החל קרל תאודור לעסוק ברפואת עיניים במנטון שבריביירה הצרפתית, ובשנת 1880 פתח יחד עם אשתו מריה ז'וזה, נסיכת פורטוגל את **מרפאת העיניים הדוכס קרל תאודור** במינכן, שקיימת עד היום.

ב-30 בנובמבר 1909 מת קרל תאודור בעיר קרויט, והוא בן 70 שנים.

## משפחתו
ב-11 בפברואר 1865 התחתן קרל תאודור עם סופיה, נסיכת סקסוניה, בתם של יוהאן, מלך סקסוניה ואמליה אוגוסטה, נסיכת בוואריה, ממנה נולדה לו בת אחת:
* אמליה, דוכסית בבוואריה (1865–1912), התחתנה עם וילהלם קרל, דוכס אוראך

ב-29 באפריל 1874 התחתן קרל תאודור עם מריה ז'וזה, נסיכת פורטוגל, בתם של מיגל הראשון, מלך פורטוגל ואדליידה מלוונשטיין-ורטהיים-רוזנברג, ממנה נולדו לו 5 ילדים:
* סופיה אדלהייד, דוכסית בבוואריה (1875–1957), התחתנה עם הנס וייט, רוזן טרינג-יטנבאך
* אליזבת מבוואריה, מלכת הבלגים (1876–1965), התחתנה עם אלברט הראשון, מלך הבלגים
* מריה גבריאלה, דוכסית בבוואריה (1878–1912), התחתנה עם רופרכט, נסיך הכתר של בוואריה
* לודוויג וילהלם, דוכס בבוואריה (1884–1968)
* פרנץ יוזף, דוכס בבוואריה (1888–1912)

## אילן יוחסין

## קישורים חיצוניים

* 

קטגוריה:בית ויטלסבאך
קטגוריה:דוכסים גרמנים
קטגוריה:גרמנים שנולדו ב-1839
קטגוריה:גרמנים שנפטרו ב-1909
ברטי ואליזבת

**ברטי ואליזבת** (באנגלית: **Bertie & Elizabeth**) הוא סרט טלוויזיה משנת 2002 בהפקת קרלטון טלוויז'ן. הסרט בוחן את היחסים בין המלך ג'ורג' השישי ואשתו המלכה אליזבת החל מפגישתם הראשונה ועד למותו של המלך בחורף 1952. הסרט הוזמן במיוחד לציון יובל הזהב של המלכה אליזבת השנייה, ושודר לראשונה ב-4 ביוני 2002 בערוץ ITV1, כחודשיים אחרי מותה של אליזבת המלכה האם.

## תקציר עלילה
הסרט פותח בפגישתם של הדוכס מיורק וליידי אליזבת בווס-ליון. הוא ממשיך בתקופת החיזור, נישואיהם, והכתרתו למלך אחרי שאחיו, אדוארד השמיני, ויתר על הכתר. בסרט מתוארים איך מתמודדת משפחת המלוכה עם אירועים במלחמת העולם השנייה כשפצצה פוגעת בארמון בקינגהאם.

הסרט מתאר את המלך ג'ורג' השישי מנסה להתגבר על בעיית הגמגום, היראה שחש כלפי אביו והמתח שבו היה שרוי במשבר של שנת 1936 כשאחיו ויתר על הכתר.

## צוות השחקנים
* ג'יימס וילבי – ברטי
* אלן בייטס – המלך ג'ורג' החמישי
* איילין אטקינס – המלכה מרי
* ג'ולייט אוברי – אליזבת
* צ'ארלס אדוארדס – דייוויד
* אוליבר פורד דייוויס – הארכיבישוף לאנג
* מייקל אלווין – ליונל לוג
* אמבר רוז סילי – ווליס סימפסון
* דייוויד רייאל – וינסטון צ'רצ'יל
* פול ברוק – טומי לסלס
* דייוויד ברק – לורד ג'ון רית'
* רוברט הארדי – הנשיא רוזוולט
* הלן ריאן – וילהלמינה, מלכת הולנד
* אליזבת דרמוט וולש – ליליבת
* קורין רדגרייב – גנרל מונטגומרי
* דניס ליל – קלמנט אטלי
* טרנס הארווי – סר קלמנט פרייס תומאס
* ג'רמי צ'יילד – סר סמואל הואר

## ראו גם
* נאום המלך, סרט קולנוע עטור שבחים העוסק בנושא גמגומו של המלך ג'ורג' השישי.

## קישורים חיצוניים

## הערות שוליים

קטגוריה:סרטי 2002
קטגוריה:סרטים ביוגרפיים בריטיים
קטגוריה:סרטי טלוויזיה בריטיים
קטגוריה:סרטים באנגלית
קטגוריה:בית וינדזור בתרבות
הגל (ביטאון)

ממוזער|שער הגל, יוני 1949
**הַגָל** הוא ביטאונה של אגודת חובבי הרדיו בישראל. הוא יוצא פעם בחודשיים, החל משנת 1949, ונערך על ידי מיכאל ברק. מטרתו של הביטאון, היא להעלות את הנושאים המעניינים והחשובים ביותר לחובבי הרדיו בישראל.

"הגל" עבר גלגולים רבים לאורך הזמן. בראשיתו של הביטאון, הוא היה עמוד קצר שנשלח לכל מנויי האגודה. בהמשך דרכו, הפך למוסף בביטאונים אחרים. נכון לעכשיו, הוא ביטאון העומד בזכות עצמו. הביטאון מכיל מאמרים בנושאים טכניים, סיפורים המעניינים חובבים בישראל, עדכונים מאגודת החובבים, רישומים של פגישות ודיונים שערכה האגודה.

## הגל המשודר
הגל המשודר, היא מעין תוכנית רדיו, המשודרת בתדרי החובבים. התוכנית משודרת כל שבוע ביום שלישי, בשעה 19:30. היא נערכת על ידי פבלו רמי שטרנפלד, ומשודרת דרך ממסר תל אביב בתדר 145.775MHz. מבנהו של הגל המשודר, הוא קבוע ולא ממש אופייני לתוכניות רדיו.

## ראו גם
* חובבות רדיו
*קשר רדיו

## קישורים חיצוניים
* ארכיון הגל, (אתר עמותת חובבי הרדיו בישראל)
* ארכיון הגל המשודר, (אתר עמותת חובבי הרדיו בישראל)

קטגוריה:ישראל: עיתונים
גל
קרדן נדל"ן

200px|ממוזער|שמאל|אחד מסמלי החברה הקודמים
**קרדן נדל"ן ייזום ופיתוח בע"מ** המוכרת בשם המקוצר **קרדן** היא חברה ציבורית העוסקת בנדל"ן, מקבוצת "קרדן ישראל".

## היסטוריה
קרדן נדל"ן היא חברה ציבורית שהתאגדה בשנת 1988, והחל משנת 2010 ניירות הערך שלה רשומים למסחר בבורסה לניירות ערך בתל אביב. קרדן נדל"ן עוסקת, במישרין ובעקיפין, בשלושה תחומי פעילות עיקריים; תחום הבנייה למגורים, תחום הנכסים המניבים ותחום ביצוע עבודות בנייה באמצעות חברת הבת אל הר הנדסה ובניין בע"מ.

בין בעלי מניותיה של קרדן נדל"ן; אנשי העסקים גיל דויטש ורוני בירם, איש העסקים אבי שנור ומספר גופים מוסדיים – קבוצת הפניקס, כלל ביטוח ופיננסים וחברת הביטוח והפיננסים "מגדל".

### בעלות ומסחר בבורסה
קרדן נדל"ן היא מחברות הייזום והבנייה הוותיקות בשוק הנדל"ן הישראלי, בעלת ניסיון של כ-36 שנים ביזמות פרויקטים למגורים בישראל, ומעורבת כיום בביצוע, בתכנון ובהקמה של מעל לכ-20,200 יחידות דיור ברחבי מדינת ישראל, לרבות פרויקטים בתחום ההתחדשות העירונית. מלבד ישראל, פועלת קרדן נדל"ן במספר פרויקטים בביצוע בארצות הברית. החל משנת 2019, מנכ"ל קרדן נדל"ן הוא עמוס דאבוש.

בינואר 2023, דיווחה קרדן נדל"ן כי איילת שקד שכיהנה בעבר כשרה בממשלות ישראל, מונתה לסגן יושב ראש הדירקטוריון בדירקטוריון קרדן נדל"ן. החל מספטמבר 2023, מכהנת איילת שקד כיושבת ראש דירקטוריון קרדן נדל"ן וזאת עם פרישתו של יושב ראש הדירקטוריון היוצא ומייסד קרדן נדל"ן, יוסף גרינפלד.

## בית קרדן
בית קרדן" הוא מקום משכנם של משרדיה של קרדן נדל"ן ונמצא בבעלות של קרדן נדל"ן יחד עם חברת "מגדל". מדובר במגדל משרדים בן 20 קומות הבנוי על שטח של כ-23,000 מ"ר בנוי,. הבניין ממוקם ברחוב דרך בגין 154 בתל אביב בקרבה לצירי תנועה ראשיים ועל תוואי הרכבת הקלה. תכנונו האדריכלי יוצר קומות בגדלים משתנים ובהן מרפסות וחדרי מנהלים הפונים ל-3 כיווני אוויר ומבט לנוף פנורמי.

בית קרדן הוא חלק מתוכנית המע"ר הצפוני המתוכנן של העיר תל אביב.

## חברות בת
* **אל-הר הנדסה ובנין בע"מ** - חברה קבלנית שנוסדה בשנת 1991, החל מיולי 2017 היא בבעלות מלאה (100%) של קרדן נדל"ן.
* **מיקדן ניהול ואחזקה בע"מ** - חברה לניהול ולאחזקת מבנים בה מחזיקה קרדן נדל"ן 40%.

## קישורים חיצוניים
* 

* קרדן נדל"ן באתר Dun's 100
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:ישראל: חברות שהוקמו ב-1988
אייר הונג קונג

**אייר הונג קונג** (במנדרינית תקנית: **香港華民航空**) היא חברת תעופה לשינוע מטענים, בסיס החברה ממוקם בנמל התעופה הבינלאומי של הונג קונג. חברת התעופה מפעילה שירות משלוחי אקספרס של מטענים לכ-12 יעדים בתשע מדינות, ביניהן סין, יפן, מלזיה, הפיליפינים, טאיוואן, סינגפור, דרום קוריאה, תאילנד ו-וייטנאם.

אייר הונג קונג נוסדה בנובמבר 1986 על ידי שלושה אנשי העסקים מקומיים והחלה את פעילותה עם מטוס בואינג 707-320C, ב-4-בפברואר 1988. ביוני 1994, חברת התעופה הגדולה ביותר של הונג קונג, קתאי פסיפיק, רכשה 75% מהאחזקות של חברת התעופה; ואת יתרת 25% רכשה בפברואר 2002. באוקטובר, קתאי פסיפיק החלה במיזם משותף עם DHL ברחבי העולם אקספרס (DHL), שבו הוחלט כי DHL תרכוש 40% ממניות אייר הונג קונג, וקתאי פסיפיק תישאר עם 60% מבעלות חברת התעופה.

## צי המטוסים
[טקסט=An aircraft painted in white colour with the name Air Hong Kong painted in red on the fuselage, and in yellow colour from the rear to the tail with the name DHL painted in red on the tailfin.|ממוזער|[איירבוס A300-600F של החברה]]

## קישורים חיצוניים

* 

## הערות שוליים

קטגוריה:חברות תעופה סיניות
קטגוריה:הונג קונג: תעופה
שלי הניג

**שלי קתרין הניג** (באנגלית: **Shelley Catherine Hennig**; נולדה ב-2 בינואר 1987) היא שחקנית ודוגמנית אמריקאית. מוכרת בעיקר בשל גילום הדמות מאליה בסדרת הנוער "זאב צעיר", דיינה בסדרה "המעגל הסודי" וסטפני ג'ונסון ב"ימי חיינו".

## ביוגרפיה
הניג נולדה במטיירי (אנ'), לואיזיאנה ב-2 בינואר 1987, בתם של קאתי דיסטפנו גוסט וגלן ה. הניג האב. היא גרה בעיירה סנט רוז (אנ'), לואיזיאנה שעל גדות נהר מיסיסיפי, ולאחר מכן עברה להתגורר בעיירה הסמוכה דסטרהאן (אנ'). שלוש שנים לפני שזכתה בתואר מיס נוער ארצות הברית, אחד מאחיה הגדולים נהרג בתאונת דרכים שנגרמה על ידי נהג שיכור.

## קריירה
בשנת 2004, הניג זכתה בתחרות מיס נוער לואיזיאנה (אנ') בתחרות ממלכתית שהתקיימה בלפאייט, לואיזיאנה. ב-6 באוגוסט 2004, היא ייצגה את לואיזיאנה במיס נוער ארצות הברית (אנ') שהתקיימה בפאלם ספרינגס, קליפורניה, שם היא זכתה במקום הראשון והפכה לזוכה הראשונה מלואיזיאנה ולנערה הראשונה מלואיזיאנה שזכתה בתואר מאז אלי לנדרי שהייתה מיס ארצות הברית 1996. בין פרסי הזכייה שקיבלה, היו חוזה דוגמנות בסוכנות של דונלד טראמפ ומלגה ללימודים בבית ספר לאמניות בניו יורק. לאחר סיום שנת כהונתה, השתתפה בתוכנית מציאות בערוץ MTV. 

בשנת 2007, היא הצטרפה לצוות השחקנית של אופרת הסבון "ימי חיינו", בתפקיד סטפני, ועל תפקידה הייתה מועמדת לפרס אמי לבידור בשעות היום.

בשנת 2011 החלה לשחק בסדרה "המעגל הסודי". 

בשנת 2014 גילמה את בלייר לילי בסרט האימה "הסר חבר". בשנים 2014–2017 שיחקה את מאליה הייל בסדרה העל-טבעית "זאב צעיר".

בשנת 2018 שיחקה בסרט הקומדיה הרומנטית "כאשר נפגשנו לראשונה".

בשנת 2023 שיחקה בתפקיד ראשי בסדרת הטלוויזיה "מתודלקים".

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:זוכות מיס נוער ארצות הברית
קטגוריה:זוכי פרס בחירת הנוער
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
טירת צ'סקי קרומלוב

ממוזער|270x270 פיקסלים|טירת צ'סקי קרומלוב 
**טירת צ'סקי קרומלוב** היא מוזיאון שנמצא בעיירה הצ'כית צ'סקי קרומלוב. הטירה נבנתה בשנת 1240 על ידי משפחת Witigonen, הענף העיקרי של משפחת רוזנברג.

## היסטוריה
במאה ה-17 נחלשה שליטתה של משפחת רוזנברג במקום. כתוצאה מכך הועברה השליטה בעיר על ידי פרדיננד השני, קיסר האימפריה הרומית הקדושה להנס אולריך פון אגנברג. עם העברת השליטה הוא זכה לכינוי דוכס קרומלוב. לאחר מות בנו של הנס אולריך, יוהאן אנטון הראשון פון אגנברג, הטירה נוהלה בין השנים 1649 ל-1664 על ידי אלמנתו, אנה מריה פון אגנברג, לבית ברנדנבורג-ביירוית.

אחד מבניה של אנה מריה, יוהאן כריסטיאן הראשון פון אגנברג, הוא האחראי לשיפוצים שנערכו בה בסגנון הבארוק ולהרחבתה, כמו למשל הוספת תיאטרון למקום. עם סופה של שושלת אגנברג ב-1717 הועברה השליטה בטירה והדוכסות כולה לשליטת בית שוורצנברג. ב-1947 כל נכסי המשפחה ובכללם הטירה הולאמו, תחילה על ידי השלטון המקומי, וב-1950 על ידי ממשלת צ'כוסלובקיה. הטירה הוכרזה כאתר לאומי בשנת 1989 ובשנת 1992 נוספה לרשימת אתרי המורשת העולמית של אונסק"ו.

כיום תיאטרון הטירה בסגנון הבארוק נחשב לאחד מהתיאטראות המשוחזרים הטובים בעולם מתקופה זו. התיאטרון כולל את מבנהו המקורי, מקום לתזמורת, במה ואביזרים שונים כגון תלבושות שונות.

## קישורים חיצוניים

* 
* עמוד הבית של הטירה
* סיור וירטואלי

## הערות שוליים

צ'סקי קרומלוב
קטגוריה:צ'כיה: מוזיאונים
אדלהייד, נסיכת הוהנלוהה-לנגנבורג

**אדלהייד, נסיכת הוהנלוהה-לנגנבורג** (בגרמנית: **Prinzessin Adelheid zu Hohenlohe-Langenburg**; 20 ביולי 1835 - 25 בינואר 1900), הייתה אשתו של פרידריך השמיני, דוכס שלזוויג-הולשטיין-זונדרבורג-אוגוסטנבורג, ואמה של אוגוסטה ויקטוריה, קיסרית גרמניה ומלכת פרוסיה.

## ביוגרפיה
אדלהייד נולדה ב-20 ביולי 1835 בלנגנבורג , לארנסט הראשון, נסיך הוהנלוהה-לנגנבורג ולפאודורה, נסיכת ליינינגן, בתם של אמיך קרל, נסיך ליינינגן וויקטוריה, נסיכת סקסוניה-קובורג-זאלפלד.

בשנת 1852 זמן קצר לאחר שנפוליאון השלישי הוכתר כקיסר צרפת, הוא ביקש את ידה של אדלהייד, שהייתה אחייניתה של ויקטוריה, מלכת הממלכה המאוחדת, ובכך לקדם ברית בין צרפת לבריטניה. ויקטוריה ובעלה אלברט, נסיך סקסוניה-קובורג-גותה לא התלהבו מהרעיון, ובשל כך סירבו הוריה להצעה.

ב-11 בספטמבר 1856 התחתנה אדלהייד עם פרידריך השמיני, דוכס שלזוויג-הולשטיין-זונדרבורג-אוגוסטנבורג, ממנו נולדו לה 7 ילדים. בתחילה התגוררו בני הזוג באחוזת דולציג בפרוסיה, אולם לאחר מותו של פרדריק השביעי, מלך דנמרק עברה המשפחה לקיל, בעקבות טענתו של בעלה פרידריך לדוכסות שלזוויג-הולשטיין. לאחר מלחמת שלזוויג השנייה סופחו הדוכסויות לפרוסיה, והמשפחה חזרה לאחוזת דולציג. בשנים שלאחר מכן התגוררו בני המשפחה לסירוגין באחוזת דולציג, גותה ואחוזת המשפחה בפרימקנאו.

בשנת 1880 מת בעלה פרידריך השמיני, דוכס שלזוויג-הולשטיין-זונדרבורג-אוגוסטנבורג, ובשנת 1881 התחתנה בתה אוגוסטה ויקטוריה, נסיכת שלזוויג-הולשטיין-זונדרבורג-אוגוסטנבורג עם וילהלם, נסיך פרוסיה. לאחר נישואי בתה עברה אדלהייד להתגורר בדרזדן, שם העסיקה את עצמה בעיקר בציור ובמוזיקה. בשנת 1888 הוכתרו בתה וחתנה לקיסרי גרמניה, וב-25 בינואר 1900 מתה מריה אדלהייד בביתה בדרזדן.

## משפחתה
ב-11 בספטמבר 1856 התחתנה אדלהייד עם פרידריך השמיני, דוכס שלזוויג-הולשטיין-זונדרבורג-אוגוסטנבורג, ממנו נולדו לה 7 ילדים:
* פרידריך, נסיך שלזוויג-הולשטיין-זונדרבורג-אוגוסטנבורג (1857–1858)
* אוגוסטה ויקטוריה, נסיכת שלזוויג-הולשטיין-זונדרבורג-אוגוסטנבורג (1858–1921), התחתנה עם וילהלם השני, קיסר גרמניה
* קרולינה מתילדה, נסיכת שלזוויג-הולשטיין-זונדרבורג-אוגוסטנבורג (1860–1932), התחתנה עם פרידריך פרדיננד, דוכס שלזוויג-הולשטיין
* גרהרד, נסיך שלזוויג-הולשטיין-זונדרבורג-אוגוסטנבורג (1862)
* ארנסט גינתר, דוכס שלזוויג-הולשטיין (1863–1921)
* לואיזה סופיה, נסיכת שלזוויג-הולשטיין-זונדרבורג-אוגוסטנבורג (1866–1952), התחתנה עם פרידריך לאופולד, נסיך פרוסיה
* פאודורה אדלהייד, נסיכת שלזוויג-הולשטיין-זונדרבורג-אוגוסטנבורג (1874–1910)

## אילן יוחסין

## קישורים חיצוניים

קטגוריה:נסיכות גרמניות
קטגוריה:ילידות 1835
קטגוריה:נפטרות ב-1900
צציליה, נסיכת באדן

**צציליה אוגוסטה, נסיכת באדן** (גרמנית **Prinzessin Cäcilie Auguste von Baden**, 20 בספטמבר 1839 - 12 באפריל 1891), הייתה בתו של לאופולד, הדוכס הגדול של באדן, ואשתו של מיכאיל ניקולאייביץ', הנסיך הגדול של רוסיה.

## ביוגרפיה
צציליה נולדה בקרלסרוהה ב-20 בספטמבר 1839, ללאופולד, הדוכס הגדול של באדן ולסופיה, נסיכת שוודיה, בתו של גוסטב הרביעי אדולף, מלך שוודיה.

במהלך מהפכות אביב העמים ברחו בני המשפחה לקובלנץ, ורק לאחר שוך המהומות חזרו לקרלסרוהה. בשנת 1852 מת אביה לאופולד, הדוכס הגדול של באדן, ואחיה לודוויג השני, הדוכס הגדול של באדן עלה לשלטון במקומו.

ב-28 באוגוסט 1857 התחתנה צציליה עם מיכאיל ניקולאייביץ', הנסיך הגדול של רוסיה, בנו של ניקולאי הראשון, קיסר רוסיה, והמירה את דתה לדת האורתודוקסית תוך שהיא מקבלת את השם **אולגה פיודורובנה**. נישואי הזוג היו מאושרים עם הרבה אהבה, ונולדו להם 7 ילדים. צציליה שהייתה בעלת אישיות חזקה יותר מבעלה, גידלה את ילדיהם ביד ברזל ודאגה לחינוכם. בשנת 1860 ביקרו צציליה ומיכאיל בבריטניה, והשאירו רושם טוב על ויקטוריה, מלכת הממלכה המאוחדת.

בשנת 1862 מונה בעלה מיכאיל לנציב העליון של מלכות המשנה של הקווקז, ובני המשפחה עברו להתגורר בטביליסי שבקווקז. צציליה השתתפה בטקסים השונים כאשת הנציב העליון, ובנוסף דאגה להקמת בתי חולים ובתי ספר לנשים.

לאחר ההתנקשות באלכסנדר השני, קיסר רוסיה, מונה בעלה מיכאיל ליו"ר המועצה הקיסרית, ובני המשפחה חזרו לסנקט פטרבורג לצמיתות. אלכסנדר השלישי, קיסר רוסיה לא אהב את צציליה, ובכלל לשונה החדה ודרכה לרכל על הסביבה לא הקנו לה אהדה בחצר. עם בנה הבכור ניקולאי מיכאילוביץ', הנסיך הגדול של רוסיה היה לצציליה קשר חם, אולם כלפי שאר ילדיה הייתה קרה ומתנשאת, ואף כינתה את בנה השני מיכאיל מיכאילוביץ', הנסיך הגדול של רוסיה, שלא היה כל כך מוכשר, שוטה ואכזבה בשבילה.

בשנת 1891 התחתן בנה מיכאיל מיכאילוביץ', הנסיך הגדול של רוסיה בנישואים מורגנטיים עם סופיה פון מרנברג, ובתגובה סולק מהצבא וגורש מרוסיה. כאשר שמעה על כך צציליה היא חלתה מאוד, ובעצת הרופאים יצאה לאחוזתה בחצי האי קרים על מנת להתחזק. ב-9 באפריל כאשר עברה הרכבת על יד חרקוב, חטפה צציליה התקף לב. כעבור 3 ימים מתה צציליה, ללא שבעלה וילדיה נמצאים ליד מיטתה, ונקברה בקתדרלת פטרופבלובסקיה.

## משפחתה
ב-28 באוגוסט 1857 התחתנה צציליה עם מיכאיל ניקולאייביץ', הנסיך הגדול של רוסיה, בנו של ניקולאי הראשון, קיסר רוסיה, ממנו נולדו לה 7 ילדים:
* ניקולאי מיכאילוביץ', הנסיך הגדול של רוסיה (1859–1919)
* אנסטסיה מיכאילובנה, הנסיכה הגדולה של רוסיה (1860–1922), התחתנה עם פרידריך פרנץ השלישי, הדוכס הגדול של מקלנבורג-שוורין
* מיכאיל מיכאילוביץ', הנסיך הגדול של רוסיה (1861–1929)
* גאורגי מיכאילוביץ, הנסיך הגדול של רוסיה (1863–1919)
* אלכסנדר מיכאילוביץ', הנסיך הגדול של רוסיה (1866–1933)
* סרגיי מיכאילוביץ', הנסיך הגדול של רוסיה (1869–1918)
* אלכסיי מיכאילוביץ', הנסיך הגדול של רוסיה (1875–1895)

## אילן יוחסין

## קישורים חיצוניים

* 

קטגוריה:נסיכות באדן
קטגוריה:בית צרינגן
קטגוריה:ילידות 1839
קטגוריה:נפטרות ב-1891
בית הכנסת של ז'ולקבה

[ממוזער|200px|[יאן מטייקו, בית הכנסת בז'ולקייב, ציור מ-1870]]
ממוזער|200px|פנים בית הכנסת, 2010 (שרידי ארון הקודש נראים בכותל המזרח)
**בית הכנסת של ז'ולקבה** הוא בית הכנסת הגדול והעתיק בעיר ז'ובקבה שבאוקראינה שנבנה בסוף המאה ה-17, שירת את קהילת יהודי ז'ולקבה בתקופה שהייתה אחת הקהילות היהודיות החשובות בגליציה ושרד את הכיבוש הנאצי במלחמת העולם השנייה. המבנה ניצב על תלו גם במאה ה-21 אך הוא נטוש ומוזנח.

## היסטוריה
בית הכנסת הממוקם כיום ברחוב ז'אפוריז'יה (Запорізька) בז'ובקבה נבנה במקור באותו מקום בשנת 1625 כבית כנסת עשוי עץ, המבנה המקורי נשרף ובשנת 1635 התיר הוויווד של ז'ולקייב סטניסלב דנילוביץ  לבנות במקום בניין לבנים. מבנה בית הכנסת שתכנונו מיוחס לפיוטר בבר  נבנה בשנים 1692–1698 בתמיכה כספית של מלך פולין יאן סובייסקי שנפטר במהלך הבנייה. המבנה, אחד מבתי הכנסת הגדולים באירופה בשעתו, נבנה בסגנון הרנסאנס עם אלמנטים של הבארוק.

במאה ה-18 נוסף לבית הכנסת אגף בצדו המערבי שלא הותאם לסגנון המבנה המקורי. בתנועת החסידות היה מקובל שהבעל שם טוב התפלל בבית כנסת זה בעת ביקורו בעיר ובעקבותיו הגיעו להתפלל בו רבים מתלמידיו ומאדמו"רי החסידות בדורות הבאים. לפי אחת האגדות, נאלץ הבעל שם טוב להניח תפילין דרבנו תם באגף המערבי ולא בתוך בית הכנסת המרכזי בשל התנגדות הגבאים. ב-1833 נפגע בית הכנסת בשרפה גדולה, אך הושב במהרה לשימוש. לפי ש. אנ-סקי היו בבית הכנסת, לפחות עד מלחמת העולם הראשונה, תמונות מעשי ידי רובנס.

זמן קצר לפני פרוץ מלחמת העולם השנייה בוצעו בבית הכנסת עבודות שיקום, בתקופת הכיבוש הגרמני נהרס המבנה חלקית, אך קירותיו החיצוניים והעבים שרדו והמבנה שימש כמחסן לאחר המלחמה.

בסוף המאה ה-20 נכנס המבנה לרשימת המונומנטים העולמיים לשימור (World Monuments Watch) של World Monuments Fund , ובעקבות כך הוחל בשנת 2000 בתכנון שיקומו.

בית הכנסת (על האגף המערבי שלו) שימש מודל לבניית בית הכנסת הגדול בבלז  שהיווה בתורו מודל למבנה "מרכז עולמי לתורה וחסידות בעלז" בירושלים.

## קישורים חיצוניים

* בית הכנסת של ז'ולקבה באתר השטעטל הווירטואלי 
*העתקת הדיפלומה המלכותית לרישיון בניית הבית הכנסת ב-⁨⁨Der Israelit⁩, 11 ספטמבר 1883⁩ 

## הערות שוליים

ז'ולקבה
קטגוריה:יהדות גליציה
מיגוס

**מיגוס** (באנגלית: **Migos**) היו הרכב היפ הופ וראפ אמריקאי, שמוצאו מאטלנטה שבג'ורג'יה והוקם ב-2009. חברי ההרכב ידועים בשמות הבמה שלהם: קוואבו, טייקאוף ואופסט.

## היסטוריה
ההרכב נוסד ב-2008 על ידי קוואבו (נולד בשם קוואביוס קייט מארשל) וטייקאוף (נולד בשם קירשניק קארי בול). ב-2010 הצטרף אופסט (קיארי קנדרל קפוס) להרכב. השלושה גדלו באותה המשפחה; קוואבו הוא דודו של טייקאוף ואופסט הוא בן דודו של קוואבו. ההרכב הוציא מיקסטייפ בשם *Juug Season* ב-21 באוגוסט 2011. לאחר מכן, יצא מיקסטייפ נוסף, *No Label* ב-1 ביוני 2012.

ב-2013, הוציאו מיגוס את הסינגל הראשון שלהם "Versace", שזכה להצלחה ונכנס לבילבורד הוט 100 במקום ה-99. הסינגל כולל ראפ בשלשות (טריולות), מה שלאחר מכן הפך לאחד הסמלים של מיגוס ולצורת ראפ נפוצה. לאחר פריצת הדרך של הסינגל, הראפר הקנדי דרייק, הוציא רמיקס והוסיף בית לשיר, הרמיקס זכה להצלחה רבה ואף דרייק הופיע איתו בפסטיבל המוזיקה של iHeartRadio.

ב-28 באוקטובר 2016 מיגוס הוציאו את הסינגל הראשון מתוך אלבומם השני, "Bad and Boujee", באירוחו של הראפר ליל עוזי ורט. הסינגל זכה להצלחה רבה ובינואר 2017 הגיע למקום הראשון במצעד הבילבורד הוט 100. השיר ידוע בעיקר בזכות ארבע המילים הפותחות אותו: "Rain drop, drop top" (טיפת גשם, גג פתוח), שהביאו איתן בדיחות אינטרנטיות וממים רבים בהם המילים האלו מופיעות. ב-6 בינואר יצא הסינגל השני מתוך אלבומם השני, "T-Shirt". ב-27 בינואר 2017 יצא האלבום בשלמותו, הנקרא *[[Culture]]*, וזכה לשבחים מצד המבקרים. במאי 2017 יצא הסינגל השלישי מתוך אלבומם, "Slippery" עם הראפר הוותיק גוצ'י מיין.

בעקבות ההצלחה המסחרית של *[[Culture]]* החלו מיגוס לעבוד על אלבום ההמשך, *[[Culture II]]*. ב-27 באוקטובר 2017 יצא הסינגל הראשון מהאלבום "MotorSport", עם הראפריות קארדי בי וניקי מינאז'. בדצמבר פרסמו את הסינגל "Stir Fry" בהפקתו של פארל ויליאמס וב-26 בינואר 2018 יצא האלבום. במרץ 2018 יצא הסינגל השלישי "Walk It Talk It" באירוח דרייק. בנוסף לכך, השתתפו בשיר "Drip" של קארדי בי.

ביוני 2021, יצא לאור אלבומם הרביעי והאחרון בטרילוגיית *Culture*, *[[Culture III]]*. מתוך האלבום יצאו הסינגלים "Need It" בהשתתפות YoungBoy Never Broke Again ו-"Straightenin".

ההרכב התפרק בשנת 2022 בעקבות עזיבתו של אופסט וחיבורם של קוואבו וטייקאוף לצמד משלהם, יחד הוציאו אלבום משותף בשם *[[Only Built for Infinity Links]]*. ב-1 בנובמבר אותה השנה טייקאוף נורה למוות במועדון ביליארד ובאולינג ביוסטון, טקסס. בהלווייתו, שנערכה ב-12 בנובמבר, קוואבו ואופסט הצהירו כי על רקע מותו ופירוק ההרכב, ברצונם להתמקד ב"משפחה ואחווה".

## דיסקוגרפיה
### אלבומי אולפן
* 2015: *Yung Rich Nation*
* 2017: *[[Culture]]*
* 2018: *[[Culture II]]*
* 2021: *[[Culture III]]*

### אלבומי אוסף
* 2017: *Quality Control: Control the Streets, Volume 1* (כחלק מקוואליטי קונטרול מיוזיק)
* 2019: *Quality Control: Control the Streets, Volume 2* (כחלק מקוואליטי קונטרול מיוזיק)

### מיני-אלבומים
* 2015: *Trap Symphony EP*
* 2016: 

## קישורים חיצוניים

* 

## הערות שוליים

קטגוריה:להקות היפ הופ אמריקאיות
קטגוריה:זוכי פרס המוזיקה האמריקאית
קטגוריה:אמני אטלנטיק רקורדס
קטגוריה:אמני קפיטול רקורדס
קטגוריה:להקות שהוקמו בשנת 2008
קטגוריה:להקות שהתפרקו בשנת 2022
קטגוריה:זוכי פרסי ה-BET: מוזיקה: הלהקה הטובה ביותר
קטגוריה:ג'ורג'יה: להקות
מנצ'סטר ארנדייל

250px|שמאל
ממוזער|פנים המרכז, 2014
**מנצ'סטר ארנדייל** (באנגלית: **Manchester Arndale**) הוא מרכז קניות גדול במנצ'סטר שבאנגליה. מרכז הקניות השלישי בגודלו באירופה ואחד ממרכזי הקניות הגדולים ביותר בממלכה המאוחדת.

המרכז נבנה בשלבים בין 1972 ל-1979, ועבר שדרוג לאחר הפיגוע במנצ'סטר ב-1996. שטח הרצפה הקמעונאי של המרכז עומד על 140,000 מ"ר ומבקרים בו כ-41 מיליון אנשים מדי שנה.

## קישורים חיצוניים

* 

## הערות שוליים

קטגוריה:מנצ'סטר: מבנים
קטגוריה:מרכזי קניות
קטגוריה:אנגליה: כלכלה
סווזי קורץ

**סווזי קורץ** (באנגלית: **Swoosie Kurtz**; נולדה ב-6 בספטמבר 1944) היא שחקנית קולנוע, טלוויזיה ותיאטרון אמריקאית, אשר זכתה בפרס אמי לשחקנית ראשית בסדרת קומדיה (1990) מתוך עשר מועמדויות ובשני פרסי טוני מתוך חמש מועמדויות.

## ביוגרפיה
קורץ נולדה בעיר אומהה שבנברסקה שבארצות הברית; בתם של מרגרט "מרגו" (לבית רוג'רס), מחברת, וקולונל חיל האוויר של ארצות הברית פרנק קורץ , שהיה גם קופץ למים אולימפי.

היא סיימה תואר בדרמה באוניברסיטת דרום קליפורניה. בנוסף היא למדה באקדמיה למוזיקה ולאמנויות הדרמה של לונדון.

## קריירה
היא הופיעה לראשונה בטלוויזיה בגיל שבע עשרה בתוכנית "המופע של דונה ריד"  עם דונה ריד.

היא הופיעה בין היתר בקולנוע בסרטים "יחסים מסוכנים", "ההפך" "שקרן שקרן" ו"נשוי בהפתעה".

מ-1991 ועד 1996 שיחקה בסדרת הדרמה "אחיות" בתפקיד אלכס, האחות הבכורה.

היא שיחקה תפקידי אורח בסדרות רבות וביניהם ב-1998 במיני-סדרת הטלוויזיה "עוד סיפורי סן פרנסיסקו", שמבוססת על סדרת הספרים מאת ארמיסטד מופין.

ב-2009 הופיעה בסדרה "עקרות בית נואשות" כמורה לאומנות העובדת עם סוזן, ובאותה שנה בסדרה "ריטה רוק" בתפקיד אימה של ריטה (ניקול סאליבן).

בשנת 2009 השתתפה בסרט הביוגרפי "אנגלי בניו יורק", המתעד את שנותיו של הסופר האנגלי והגיי אייקון קוונטין קריספ בניו יורק.

ב-2017 החלה לשחק בסיטקום "תוכנית אבא" ברשת CBS, כתור בוורלי בארנס, אימו של אדם (מאט לה-בלאנק).

בשנת 2018 שיחקה את טיפני מק'אנה בסדרת הטלוויזיה "הספר המסוכן לבנים", אשר מבוססת על ספר באותו שם, ושודרה ברשת פריים וידאו.

בשנת 2021 החלה לשחק בסדרה הקומית של רשת פוקס; "Call Me Kat", את דמותה של שיילה, אימה של קייט (מים ביאליק).

## חיים אישיים
בשנות ה-60 הייתה בזוגיות עם האמן ג'ושוע וייט. קורץ מעולם לא נישאה, ולא נולדו לה ילדים.

## קישורים חיצוניים

* 
* סווזי קורץ, ב-IOBDB
* סווזי קורץ, באתר מסד הנתונים של TCM

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זוכי אמי בפריים טיים: שחקנית ראשית בקומדיה
קטגוריה:זוכי פרס טוני: שחקניות
קטגוריה:אישים זוכי פרס דרמה דסק
קטגוריה:בוגרות אוניברסיטת דרום קליפורניה
קטגוריה:בוגרות האקדמיה למוזיקה ולאמנויות הדרמה של לונדון
קטגוריה:אמריקאיות ממוצא גרמני
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
בלו אייר

**בלו אייר** (באנגלית: **Blue Air**) הייתה חברת תעופה זולה שבסיסה הראשי נמצא בנמל התעופה בבוקרשט. ב-15 שנות פעילותה הטיסה בלו אייר מעל 30 מיליון נוסעים למעלה ממאה יעדים. בשנת 2016 הפכה החברה להיות לחברת התעופה הרומנית הגדולה ביותר עם כ-3.6 מיליון נוסעים. החברה הוקמה בשנת 2004 ומפעילה טיסות פנימיות ובינלאומיות. לחברה שישה בסיסים מבצעיים בבוקרשט, בקאו, קלוז'-נפוקה, יאשי, טורינו ולרנקה. בשנת 2022 השעתה את כל טיסותיה עד להודעה חדשה. במרץ 2023, הגישה בלו אייר בקשה לחדלות פירעון.

## פעילות החברה בישראל
החברה הפעילה מנמל התעופה בן-גוריון ארבע טיסות שבועיות לנמל התעופה הבינלאומי בוקרשט אנרי קואנדה.

## צי המטוסים
צי המטוסים של החברה נכון למרץ 2021:

## קישורים חיצוניים

* 

## הערות שוליים

קטגוריה:חברות תעופה רומניות
קטגוריה:חברות לטיסות חסך
קטגוריה:חברות תעופה שנסגרו